"ԱԶԳ" ՕՐԱԹԵՐԹ - Երեկ ՀՀ նախագահ Ռ. Քոչարյանի գլխավորած պատվիրակությունը ժամանեց Մոսկվա` մասնակցելու Հավաքական անվտանգության խորհրդի հերթական նիստին։ Հետմիջօրեին նախագահ Ռ. Քոչարյանը հանդիպում ունեցավ ՌԴ վարչապետ Միխայիլ Կասյանովի հետ։ Հայկական կողմից հանդիպմանը մասնակցում էին նաեւ ՀՀ անվտանգության խորհրդի քարտուղար, պաշտպանության նախարար Սերժ Սարգսյանը, ֆինանսների նախարար Վարդան Խաչատրյանը։ Հավաքական անվտանգության պայմանագրի (ՀԱՊ) տասնամյա հոբելյանին գումարվող նիստին ՌԴ մայրաքաղաք են ժամանել նաեւ անդամ մյուս չորս երկրներիՙ Բելառուսի, Տաջիկստանի, Ղազախստանի, Կիրգիզիայի նախագահները։ Ռուսաստանի պատվիրակությունը եւս գլխավորում է նախագահը։